**Bosna i Hercegovina**

**Federacija Bosne i Hercegovine**

**FEDERALNO MINISTARSTVO**

**OKOLIŠA I TURIZMA**

**Bosnia and Herzegovina**

**Federation of Bosnia and Herzegovina**

**FBIH MINISTRY OF**

**ENVIRONMENT AND TOURISM**

Broj: UPI 05/1-02-19-4-72/23

Sarajevo, 17.05.2023. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21) i člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22), ) i člana 200. Zakona o upravnom postupku („Službene novine Federacije BiH“ br 2/98 i 48/99), rješavajući po zahtjevu stranke SPD „PILI“ VISOKO, vl. Ahmić Nermin, Kralupi, 71 300 Visoko, za prethodnu procjenu uticaja na okoliš za projekat – proizvodni objekat za tov pilića IV, na području grada Visoko, ***d o n o s i***

**RJEŠENJE**

1. **Utvrđuje se da za projekat – izgradnje proizvodnog objekta za tov pilića IV, na području grada Visoko, kapaciteta 40.000 komada/turnus, investitora SPD „PILI“ VISOKO, vl. Ahmić Nermin, nije potrebno dalje provođenje procjene uticaja na okoliš putem izrade Studije uticaja na okoliš.**

**Dalje provođenje procjene utjecaja na okoliš izradom Studije utjecaja na okoliš nije potrebno iz sljedećih razloga:**

* Navedena aktivnost se ne nalazi u Prilogu I Uredbe o projektima za koja je obavezna procjena utjecaja na okoliš i projektima za koje se odlučuje o potrebi procjene utjecaja na okoliš („Službene novine Federacije BiH“ broj: 51/21, 33/22 i 104/22),
* Na temelju kriterija iz priloga IV. Uredbe, o karakteristikama projekta, lokaciji projekta, karakteristikama potencijalnog uticaja, te uticaja koji su opisani u Zahtjevu investitora,
* Uključivanjem javnosti i zainteresirane javnosti, na osnovu primjedbi i komentara koji su dostavljeni u zakonskom roku, a sadržani su u ovom Rješenju, konstatovano je da tokom rada neće biti značajnih uticaja na okoliš i zdravlje ljudi, a mjere zaštite okoliša tokom eksploatacije sadržane su u tački 3. dispozitiva ovog Rješenja.
1. **Prethodna tačka 1. ovog dispozitiva odnosi se na projekat – proizvodni objekat za tov pilića IV, na području grada Visoko, kapaciteta 40.000 komada/turnus, investitora SPD „PILI“ VISOKO, vl. Ahmić Nermin:**
2. **Podaci o nositelju projekta: SPD „PILI“ VISOKO, vl. Ahmić Nermin, Ćifluk –Kralupi b.b., 71 300 Visoko, BIH, odgovorna osoba: Ahmić Nermin, vlasnik,**
3. **Podaci o lokaciji i sažeti opis lokacije projekta:** Proizvodni objekat za tov pilića IV je predviđen da se gradi na parceli k.č. 410 KO Kralupi, Grad Visoko. Na ovoj lokaciji je, bilo već izdato Rješenje o urbanističkoj saglasnosti broj 12-23-07329/16 od 10.04.2017. godine za objekat iste namjene. Prijepis katastarsko-knjižnog uloška broj 749; 04-26-163/23-2 od 26.01.2023. Katastarska općina KRALUPI Broj parcela 409, 410 Vlasništvo 1/1 Nermin Ahmić. Geografske koordinate lokacije su 43°56'33.0"N 18°13'05.3"E. Obzirom da je rađen po konkretnom zadatku, neophodno je da se objekat orijentiše pravilno, a iz razloga uticaja vjetra i osunčanja. Pristup novoprojektovanom objektu je preko susjedne parcele k.č. 409 KO Kralupi koja je takođe u vlasništvu Investitora. Na obje ove parcele se dolazi direktnim skretanjem sa asfaltiranog puta kroz naselje Kralupi. Objekat za tov pilića je kapaciteta 40.000 komada/turnus. U blizini parcele na kojoj će se graditi novi objekta za tov pilića, Investitor ima već izgrađena tri objekta iste namjene za koje postoje upotrebne dozvole i nalaze se na parcelama k.č. 440/1, 440/2 i 437.
4. **Podaci o projektu i sažeti opis projekta:**

Proizvodni objekat za tov pilića IV je predviđen da se gradi na parceli k.č. 410 KO Kralupi, Grad Visoko.

Objekat za tov pilića je kapaciteta 40.000 komada/turnus.

Proizvodni objekat je temeljen na trakastim temeljima od armiranog betona, sa temeljnim stopama za srednje stubove. Svi zidovi su predviđeni od opečnih blokova zidanih u produžnom malteru. Krovna konstrukcija je od jelove građe dvovodnog presjeka, a pokrov je predviđen od krovnih termoizolacionih panela. Objekat je veličine 75,30 x 18,00 metara, kao prizemlje i sprat. Temelji objekta su od nabijenog betona MB 20. Spoljni temelji su međusobno povezani sa zidom od betona širine 25 cm takođe iste marke, dok su unutarnji- srednji temelji samci na mjestima gdje je predviđeno da se rade stubovi. Na ovakve betonske temelje zidaju se zidovi d=25 cm, te betoniraju stubovi na rasterskoj udaljenosti od r = 5,85 i 6,05 metara poprečno i r = 4,30 do r =5,00 metara podužno. Pored toga što nose horizontalnu konstrukciju, stubovi nose i krovnu konstrukciju.

Planirani projekat ima sljedeće utjecaje na sastavnice okoliša:

**Tlo**

Korištenje tla/zemljišta, izraženo je u fazi izgradnje, postavljanju stubova, konstrukcije objekta i adaptacije pristupnih puteva koji već postoje.

**Vode**

U predmetnom objektu voda će se koristiti za:

• piće i održavanje higijene zaposlenika,

• čišćenje objekta za uzgoj koka nosilja,

• za ostale potrebe (održavanje, sanitarnih čvorova i radnih prostora),

• povremeno pranje vanjskog prilaznog manipulativnog prostora oko objekata.

**Zrak**

Kao potencijalni zagađivači zraka mogu se javiti otpadni produkti intenzivnih metaboličkih procesa u vidu plinovite faze. Za vrijeme prozračivanja peradarnika doći će do emisije u atmosferu ugljen dioksida (CO2) i vodene pare, te prašine i amonijaka (NH3). Prašina se sastoji od sitnih čestica, hrane i paperja. Ti se produkti ventilacijom emituju u zrak, ali u vrlo niskim koncentracijama, te ne mogu štetno utjecati niti na atmosferu, a isto tako i na biosferu uključivši i poljoprivrednu djelatnost odnosno poljoprivredne proizvode. Razgradnjom gnoja nastaju različiti plinovi (amonijak, sumporovodik i dr.). Ti plinovi imaju neugodne mirise, a mogu izazvati i oštećenja kod ljudi i životinja koji su im dugo izloženi. Pojava neugodnih mirisa je prisutna naročito za vrijeme ljetnih mjeseci i prilikom čišćenja farme. Intenzitet ovisi o procesima mikrobiološke razgradnje organske materije i vremenskim prilikama. Lokacija na kojoj će se graditi farma pilića je pogodna jer u bližoj okolini ima vrlo mali broj stambenih objekata tako da je negativan efekat ovih pojava umanjen.

**Otpadne vode**

Nastale otpadne vode mogu se podijeliti na sanitarno fekalne otpadne vode i tehnološke otpadne vode, zauljene oborinske vode i oborinske vode sa krovova.

Sanitarne fekalne otpadne vode nastaju prilikom održavanja higijenskih uslova rada na objektu kao i u sanitarnim čvorovima unutar prostora.

Oborinske vode sa krovova objekata e se putem kišnih vertikala ispustiti na okolni teren, dok se oborinske vode sa saobraćajnica prikupljaju sistemom oborinske kanalizacije i slivnika i odvode na separator ulja i masti.

Tehnološke otpadne vode nastaju prilikom čišćenja objekta za uzgoj koka nosilja. Zauljene oborinske vode su sa saobraćajnih površina i prostora oko objekata.

Na lokaciji nema javne kanalizacije, tako da je fekalna kanalizacija navedenih objekata spojena na vodonepropusnu septičku jamu.

**Otpad**

Kruti otpad koji nastaje na farmi (stelja, feces) je koristan otpad jer se koristi kao gnojivo. Omjer stelje I fecesa u ukupnoj površini gnojiva iznosi cca 60/40 %. Ovaj otpad će se odmah po završetku turnusa odvlačiti sa lokacije na poljoprivredno zemljište. U tu svrhu Investitor će osigurati dovoljne površine poljoprivrednog zemljišta za primjenu gnoja, sklopit će privremene ugovore o preuzimanju gnoja sa trećom stranom (Poljoprivredno dobro nadležno za Visoko). U većini slučajeva gnoj će koristiti obližnji vlasnici poljoprivrednih zemljišta. Ugovorene partnere Investitor će upoznati sa pravilnom upotrebom peradarskog gnoja. U slučaju dužeg zadržavanja stelje na lokaciji, ista će se morati deponovati na uređenom prostoru. Otpad najviše nastaje prilikom uklanjanja hrane i gnoja nakon svakog ciklusa, zatim tokom pojedinog ciklusa (dok je perad u farmi nužno je redovno uklanjati lešine, rasutu hranu), prilikom čišćenja farme po završenom turnusu i dr. Kao otpad na farmi za tov brojlera javljaju se uginuli brojleri. Mortalitet u tovu brojlera u toku jednog turnusa iznosi 2,5 – 4,0 % od ukupnog broja brojlera. Zbrinjavanje ove vrste otpada će se riješiti sklapanjem ugovora sa kompanijom koja je ovlaštena za ovu vrstu otpada kad se stvore uslovi za tretman ove vrste otpada na području Zeničko-dobojskom kantona. Otpad koji nastaje od liječenja i prevencije bolesti vraća se u nadležnu veterinarsku službu koja će ovaj otpad zbrinjavati preko ovlaštene kompanije za prikupljanje i zbrinjavanje ove vrste otpada. Količine ovog otpada su veoma male i procjenjuje se da će iznositi svega 1 -2 kg. Na lokaciji farme može nastati komunalni otpad koji se odlaže u za to predviđene kontejnere. Tu se uglavnom radi o papirnoj, staklenoj, plastičnoj ili metalnoj ambalaži i drugim sitnim otpacima koje odlažu zaposlenici firme. Količina ovog otpada nije precizno definisana i u funkciji je od vremena, godišnjeg doba i broja osoba. Obezbijediti poseban kontejner za čvrsti otpad. Otpadne vode sa površina (oborinske, od pranja i sl.) koje se ne uspiju prikupiti putem sistema odvoda se procjeđuju sa svojim sadržajem u zemljište. Uticaji na okolno zemljište se mogu ispoljavati kroz taloženje prašine, gasova i aerosola uslijed raznošenja vjetrom. Ovaj uticaj zavisi od ruže i brzine vjetrova.

**Buka**

Usljed rada u proizvodnom procesu postoji mogućnost emitovanja određenog intenziteta buke. Imajući u vidu prirodu procesa proizvodnje, zatim da su procijenjene i dokumentacijom definisane vrijednosti veoma niske, potpuno relevantan zaključak je da neće biti štetnog utjecaja buke na stanovnike ovog naselja, niti da buka može predstavljati ometajući faktor u bilo koje vrijeme (tokom dana ili noći).

1. **Mjere zaštite okoliša :**

Mjere za sprečavanje i minimiziranje emisija u zrak

• glavnim projektom predvidjeti instalaciju ventilacionog sistema na objektu peradarnika za odovđenje zagađujućih materija koje nastaju od hrane i paperja, te neugodnih mirisa od razgradnje gnoja i čišćenja farme;

• održavanje ventilacionog sistema u funkcionalnom stanju;

• vršiti periodični monitoring navedenih emisija na ispustu iz ventilacije (NH3, H2S, CO2 i sl.);

• nakon instalacije kotla za zagrijavanje prostorija farme, stalno praćenje pokazatelja na osnovu kojih se može procjeniti kvalitet sagorijevanja u kotlu;

• redovno održavanje kotlovskog postrojenja;

• periodični monitoring emisije dimnih plinova na kotlu.

Mjere za sprečavanje i minimiziranje negativnog uticaja na vode

• vršiti prikupljanje oborinskih voda sa objekta i manipulativnog prostora u skladu sa projektom i vodnim aktima;

• plato i puteve unutar farme održavati čistim kako ne bi došlo do odnošenja zagađujućih materija sa vodom;

• voditi računa da na manipulativnom prostoru ne dođe do prosipanja ulja i goriva;

• sanitarno – fekalne vode voditi u septičku jamu, a u skladu sa vodnim aktima;

• oborinske vode sa saobraćajnih površina i parkirališta prije ispuštanja provesti kroz uređaj za prečišćavanje, separator masti i ulja;

• otpadne vode od čišćenja farme prije ispuštanja provesti kroz uređaj za prečišćavanje, separator masti i ulja,

• kvalitet otpadne vode sa lokacije treba zadovoljiti kriterije za ispust u javni sistem odvodnje,

• održavati čistim odvodne kanale oborinskih i sanitarnih otpadnih voda, na izlaznim cjevovodima oborinskih, sanitarnih i tehnoloških otpadnih voda ostaviti revizione otvore kako bi se nesmetano vršilo uzorkovanje i mjerio protok;

• izvršiti adekvatno uskladištenje ulja i maziva ukoliko se koriste na lokaciji;

• sprovoditi mjere iz vodnih akata.

Mjere za sprečavanje i minimiziranje negativnog uticaja na tlo

• kruti otpad koji nastaje na farmi (stelja, feces) je koristan otpad jer se koristi kao gnojivo. Ovaj otpad će se odmah po završetku turnusa odvlačiti sa lokacije na poljoprivredno zemljište. U tu svrhu Investitor će osigurati dovoljne površine poljoprivrednog zemljišta za primjenu gnoja, sklopit će privremene ugovore o preuzimanju gnoja sa trećom stranom. U većini slučajeva gnoj će koristiti obližnji vlasnici poljoprivrednih zemljišta. Ugovorene partnere Investitor će upoznati sa pravilnom upotrebom peradarskog gnoja. U slučaju dužeg zadržavanja stelje na lokaciji, ista će se morati deponovati na uređenom prostoru; • kao otpad na farmi za tov brojlera javljaju se uginuli brojleri. Mortalitet u tovu brojlera u toku jednog turnusa iznosi 2,5 – 4,0 % od ukupnog broja brojlera. Zbrinjavanje ove vrste otpada će se riješiti sklapanjem ugovora sa kompanijom koja je ovlaštena za ovu vrstu otpada kad se stvore uslovi za tretman ove vrste otpada na području Zeničko dobojskog kantona;

• otpad koji nastaje od liječenja i prevencije bolesti vraća se u nadležnu veterinarsku službu koja će ovaj otpad zbrinjavati preko ovlaštene kompanije za prikupljanje i zbrinjavanje ove vrste otpada. Količine ovog otpada su veoma male i procjenjuje se da će iznositi svega 1-2 kg;

• masti, ulja, masne krpe, ambalažni otpad onečišćen opasnim tvarima prikupljati i odlagati na za to predviđeno mjesto;

• redovno vršiti čišćenje svih površina unutar kruga;

• redovno vršiti odvoz prikupljenog komunalnog otpada od strane ovlaštene ustanove;

• navedene aktivnosti direktno ili indirektno utiču na smanjenje emisije u zrak, vodu i tlo. Racionalno korištenje energenata te opštu čistoću kruga firme nužno je kontinuirano provoditi;

• za prikupljanje čvrstog otpada – ambalaže postaviti adekvatne kontejnere od 1m3 koje će pravovremeno prazniti i iste odvoziti komunalno preduzeće;

• stelja se neće odlagati na farmi pilića već će se odmah po završetku turnusa prikupljati i odvoziti na poljoprivredne površine poštujući pri tome odredbe Pravilnika o utvrđivanju dozvoljenih količina štetnih i opasnih tvari u zemljištu i metode njihovih ispitivanja („Službene novine FBiH“, br. 72/09).

Mjere za smnjenje upotrebe sirovina, vode i energije na minimum

• aktivnosti koje se odnose na smanjenje upotrebe vode ogledaju se prije svega u preventivnom održavanju cijele vodovodne instalacije (zamjena česmi, ventila, dihtunga i cjevovoda).

Opšte mjere zaštite tokom proizvodnje

• ulazak u peradarnik mora biti pod nadzorom, osobe koje nisu zaposlene u objektima maksimalno reducirati;

• zabranjeno je držanje više od jedne vrste životinja unutar istog objekta na farmi;

• za pranje može se koristiti voda koja ne udovoljava standardima za vodu za piće;

• silose za hranu koristiti na način da se hrana ne rasipa i da tako ne mami ptice i glodavce;

• navedene aktivnosti direktno ili indirektno utiču na smanjenje emisije u zrak, vodu i tlo. Racionalno korištenje energenata te opštu čistoću kruga firme nužno je kontinuirano provoditi.

Način izvještavanja o rezultatima monitoringa

Izvještaj o mjerenjima i ispitivanjima uticaja novog farme za tov pilića SPD „PILI“ Visoko na okoliš će se dostavljati nadležnom kantonalnom ministarstvu zaštite okoliša, koje je nadležno za izdavanje okolišne dozvole.

1. **U slučaju promjene u radu investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe poglavlja IX Zakona o zaštiti okoliša (Procjena utjecaja na okoliš) i Uredbe o projektima za koje je obavezna procjena utjecaja na okoliš i projektima za koje Federalno ministarstvo odlučuje o potrebi procjene utjecaja na okoliš.**
2. **U skladu sa članom 84. Zakona o zaštiti okoliša („Službene novine FBiH“, broj: 15/21) propisane su opšte obaveze operatora u vezi sa zaštitom okoliša, a koji se trebaju ispuniti tokom izgradnje, rada, održavanja i prestanka rada pogona i postrojenja, pri izdavanju drugih neophodnih dozvola, nadležni organi će uzeti u obzir ispunjenje općih obaveza operatera u vezi zaštite okoliša.**
3. **Na osnovu Zakona o zaštiti okoliša („Službene novine FBiH“, 15/21) i Uredbe kojom se utvrđuju pogoni i postrojenja koja moraju imati okolišnu dozvolu („Službene novine FBiH“, 51/21 I 74/22), utvrđeno je da se aktivnosti intenzivnog uzgoja domaćih životinja - od 20.000 do 60.000 mjesta za perad, nalaze u Prilogu II predmetne Uredbe, te je potrebno da se nakon pribavljanja građevinske dozvole obratite nadležnom kantonalnom ministarstvu zaštite okoliša u svezi potrebe pribavljanja okolišne dozvole.**
4. **Ovo rješenje prestaje važiti ukoliko se promijene uslovi u skladu s kojima je izdano.**

**OBRAZLOŽENJE**

Podnositelj zahtjeva – investitor SPD „PILI“ VISOKO, vl. Ahmić Nermin, Kralupi, 71 300 Visoko, obratio se dana 27.02.2023. godine Federalnom ministarstvu okoliša i turizma sa Zahtjevom za prethodnu procjenu utjecaja na okoliš za projekat – izgradnje proizvodnog objekta za tov pilića IV, na području grada Visoko, kapaciteta 40.000 komada/turnus. Zahtjev je predat u formi koju nalaže Uredba na obrascu iz Priloga III. Uredbe.

Pravni osnov za vođenje postupka prethodne procjene uticaja na okoliš su odredbe člana 65., 68. i 71. Zakona o zaštiti okoliša i član 7. stav (1) tačka a) Uredbe. Naime, za projekte sadržane u Prilogu II. Projekti za koje Federalno ministarstvo odlučuje o potrebi provođenja procjene uticaja na okoliš, poglavlje 1. POLJOPRIVREDA, ŠUMARSTVO I AKVAKULTURA (e) Projekti intenzivnog uzgoja životinja i to: - od 20.000 do 85.000 mjesta za piliće i od 15.000 do 60.000 mjesta za kokoške u proizvodnom ciklusu, Federalno ministarstvo okoliša i turizma provodi postupak prethodne procjene u kojem će odlučiti o potrebi daljeg provođenja procjene uticaja na okoliš putem izrade Studije.

Nakon uvida u dostavljeni zahtjev i priloženu dokumentaciju, utvrđeno je da je podnositelj Zahtjeva dostavio:

1. Zahtjev za prethodnu procjenu utjecaja na okoliš u formi obrasca iz Priloga III. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21 i 33/22) izrađen od strane konzultantske kuće TQM d.o.o., Lukavac,
2. Idejni projekat – Proizvodni objekat za tov pilića IV,
3. Prijepis katastarsko-knjižnog uloška broj 749 od 26.01.2023. godine - kopija,
4. Kopija katastarskog plana – UR broj: 04-26-164/2023 od 26.01.2023. godine - kopija,
5. Rješenje o urbanističkoj saglasnosti broj: 12-19-4909/21 od 20.06.2022. - kopija,
6. Rješenje o veterinarsko-zdravstvenim i zoohigijenskim uslovima broj: 05-20-9560-3/22 od 01.11.2022. godine - kopija,
7. Rješenje o vodnoj suglasnosti broj: UP-1/21 -2-40-415-2/22 od 01.09.2022. – kopija,
8. Netehnički rezime informacija iz tačaka A., B., i C ,
9. Referentni popis,
10. Izjava o istinitosti, tačnosti i potpunosti podataka sadržanih u zahtjevu (Prilog V) potpisana od odgovornog lica podnosioca zahtjeva (investitora), ali nije ovjerena od nadležnog lica kako je propisano Uredbom.

Razmatrajući podneseni zahtjev i uvidom u priloženu dokumentaciju, kao i potpisanu izjavu iz člana 6. stav (4), utvrđeno je da je zahtjev podnešen na propisanom obrascu iz Priloga III. Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21) ali da ne sadrži sve potrebne elemente propisane članom 69. stav (2) Zakona o zaštiti okoliša („Službene novine Federacije BiH“, broj 15/21).

Dana 21.03.2023. godine, investitoru je upućen akt kojim mu je tražena dopuna zahtjeva za prethodnu procjenu utjecaja na okoliš za projekat izgradnje objekta za „tov pilića IV“ kapaciteta 40 000 po turnusu.

Investitor je dana 03.04.2023. godine dostavio dopunu predmetnog zahtjeva broj: 806/23 koju je izradila konzultantska kuća TQM d.o.o., Lukavac.

Kako u skladu sa članom 40. i 70. Zakona o zaštiti okoliša („Službene novine Federacije BiH“, broj 15/21), nadležno ministarstvo treba da osigura učešće javnosti u postupcima prethodne procjene uticaja na okoliš, dokumentaciju smo radi upoznavanja sa namjeravanim zahvatom i davanja primjedbi i sugestija, dana 04.04.2022 godine, uputili zainteresiranim subjektima: Federalnom ministarstvu kulture i sporta - Zavod za zaštitu spomenika, Federalnom ministarstvu zdravstva, Ministarstvu za prostorno uređenje promet i komunikacije i zaštitu okoline ZE-DO, Gradu Visoko – Služba za opću upravu i zajedničke poslov (obavijestiti Mjesne Zajednice I NVO) -Služba za infrastrukturu, ekologiju, komunalne i inspekcijske poslove (zaštita okoliša).

Pored toga, navedenim subjektima i svoj drugoj zainteresiranoj javnosti osiguran je besplatan uvid u dokumentaciju priloženu uz taj zahtjev postavljanjem zahtjeva na web stranicu Federalnog ministarstva okoliša i turizma, dana 04.04.2022. U tom cilju osigurano je da navedeni subjekti dostave svoja mišljenja Ministarstvu u roku od 30 (trideset) dana od dana objavljivanja na web stranici.

U zakonskom roku od 30 dana zaprimljeno je stručno mišljenje o utjecaju na kulturno – historijsko naslijeđe Projekta izgradnje proizvodnog objekta za tov pilića IV, na području grada Visoko, kapaciteta 40.000 komada/turnus, pod brojem: 07-36-4-2216-1/22 od 26.04.2022 godine, u kojem je navedeno da Zavod za zaštitu spomenika FBIH može dati pozitivno stručno mišljenje na navedeni projekat.

Također su u zakonskom roku od 30 dana zaprimljene Primjedbe i sugestije Ministarstva za građenje, prostorno uređenje i zaštitu okoliša USK broj: 11-19-3765-1/23 od 27.04.2023 godine, u kojem je navedeno:

“U zahtjevu za prethodnu procjenu utjecaja na okoliš navodi se izgradnja proizvodnog objekta za tov pilića planirana na k.č. 410 KO Kralupi, grad visoko u selu Kralupi, na kojoj nema evidentiranih niti zaštićrnih dobara kulturno – historijskog naslijeđa. Shodno navedenom, Zavod za zaštitu spomenika FBiH je mišljenja da se na osnovu dostavljene dokumentacije,može dati pozitivno stručno mišljenje iz aspekta zaštite kulturno-historijskog naslijeđa.”

Nacrt rješenja o prethodnoj procjeni uticaja na okoliš za projekat - – izgradnje proizvodnog objekta za tov pilića IV, na području grada Visoko, kapaciteta 40.000 komada/turnus - nije potrebno dalje provođenje procjene uticaja na okoliš putem izrade studije uticaja na okoliš, je podignuto na web stranicu Federalnog ministarstva okoliša i turizma dana 17.05.2023. godine gdje se daje javnosti rok od 8 dana za dostavu mišljenja sugestija I primjedbi.

Do dana izdavanja ovog rješenja su zaprimljeni komentari/primjedbe na nacrt predmetnog rješenja:

**Razlozi zbog kojih nije potrebno dalje provoditi postupak procjene uticaja na okoliš su sljedeći:** Nakon provedenog navedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev, kao i mišljenja subjekata koja su dostavljena Ministarstvu prema članu 70. stav (3) Zakona. Na to činjenično stanje i dokaze, primijenjena je ček lista iz člana 6. stav (5) Uredbe, pa je utvrđeno da u ovom slučaju nije potrebno dalje provođenje procjene uticaja na okoliš putem izrade studije uticaja na okoliš za ovaj projekat kako je i navedeno u dispozitivu ovog rješenja.

**Izrada studije nije potrebna iz razloga što obzirom na lokaciju projekta, obilježja i moguće uticaje projekta**, a koji su sadržani u zahtjevu dostavljenom na propisanom obrascu, potom uzimajući u obzir kriterije iz Priloga IV. Uredbe, te uzimajući u obzir zaprimljena mišljenja javnosti i nadležnih organa, ovo Ministarstvo smatra da uz primjenu postojećih relevantnih propisa iz područja zaštite okoliša, te primjenom mjera navedenih u poglavlju C1.8. Zahtjeva za prethodnu procjenu od oktobra 2021. godine , **predmetni projekat neće imati značajan uticaj na okoliš**.

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, te zbog toga nije potrebno provoditi postupak procjene uticaj na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Tačka 4. ovog rješenja, propisana je u skladu sa članovima iz poglavlja IX Zakona o zaštiti okoliša

Tačka 5. ovog rješenja, propisana je u skladu sa članom84. Zakona o zaštiti okoliša gdje su propisane opšte obaveze operatora u vezi sa zaštitom okoliša, a koji se trebaju ispuniti tokom izgradnje, rada, održavanja i prestanka rada pogona i postrojenja.

Polazeći od izloženog činjeničnog stanja i izvršene ocjene izvedenih dokaza, a na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu.

**Uputa o pravnom lijeku:** Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili prepisu.

 **M I N I S T R I C A**

 **dr. sc Nasiha Pozder**

**Dostaviti:**

1. SPD „PILI“ VISOKO, vl. Ahmić Nermin, Kralupi, 71 300 Visoko ,
2. Ministarstvu za prostorno uređenje promet i komunikacije i zaštitu okoline ZE-DO ,
3. Gradu Visoko – Služba za opću upravu i zajedničke poslove i Služba za infrastrukturu, ekologiju, komunalne i inspekcijske poslove,
4. Federalno ministarstvo kulture i sporta, Zavod za zaštitu spomenika

Obala Maka Dizdara 2, 71000 Sarajevo,

1. Federalno ministarstvo zdravstva

Titova 9, 71000 Sarajevo,

1. Federalna uprava za inspekcijske poslove

Fehima ef. Čurčića 6, 71000 Sarajevo,

1. Odsjek za procjenu utjecaja na okoliš
2. Arhiva